Document ID: /roh_data/filtered/fineweb-2-filterrobots_roh.jsonl.gz/18038

Ord vista dal Cussegl federal na vai betg memia lunsch ch'observaziuns zuppadas vegnan pussaivlas cun la nova lescha. Las assicuranzas socialas pussibiliteschian als carstgauns in viver en dignitad e segirtad finanziala. I saja l’obligaziun da las assicuranzas, da sclerir tgi che haja da bun ina renta da l'assicuranza d'invaliditad u d'accident.
Diever fiss limità
Il Cussegl federal conceda che l’observaziun zuppada muntia ina ferm’intervenziun en la sfera privata. Gist la nova lescha mettia dentant ferms terms, che duain evitar observaziuns betg necessarias, arbitraras u betg commensuradas. La finala dastgian observaziuns mo vegnir en dumonda sco la pli davosa mesira.
RR actualitad 11:00